  Майя Бывальцева Удмуртиын улӥсьёсты матэктӥсь гудыръян сярысь алӥзы. Ивортон Россиысь МЧС-лэн элькунъя валтӥсь управлениезлэн нимлыко сайтаз шараямын. «4-тӥ пӧсьтолэзе 19 часозь Удмуртиысь куд-ог интыосын гудыръяны быгатоз, со вакытэ тӧл секундскын 18–18 метрозь кужмояса пельтоз», — верамын ивортонын. Куазь уродмемен валче элькунын улӥсьёсты кырын ужрадъёсы пыриськонлэсь возиськыны куро. Радиоез но телевизорез лэзьыса возьыны кулэ, озьы берло ивортонъёсты кылыны луоз. Укноосты ворсано, электротыл кысонлы дась луоно. Машинаосты писпуос но реклама конструкциос улэ ӧвӧл пуктоно, ӝоглыкъя куронъёсты чаклано. Озьы ик водительёс валаны кулэ, урдсысен кужмо пельтӥсь тӧл машинаез шонер возён вылын шӧдӥськыны быгатэ. Со сяна, электроезъёсты чакланы кулэ. Чигем езэз адӟыса, 112 номеро телефонъя жингыртоно но интыез сярысь верано. Кужмо тӧл дыръя электроезъёс улыны сылон но чигем езъёс доры матэктон быронэ вуттыны быгатэ. Тегъёс: МЧС Удмуртия куазь  